**Likumprojekta** “**Grozījumi likumā “Par interešu konflikta novēršanu valsts amatpersonu darbībā””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2013.gada 4.februāra rīkojums Nr.38 “Par Administratīvo sodu sistēmas attīstības koncepciju” un Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Saskaņā ar Ministru kabineta 2014.gada 22.aprīļa sēdes protokollēmuma (prot. Nr.24 26.§) “Informatīvais ziņojums “Nozaru administratīvo pārkāpumu kodifikācijas ieviešanas sistēma”” 2.pielikumu Korupcijas novēršanas un apkarošanas birojam uzdots izstrādāt likumprojektu “Grozījumi likumā “Par interešu konflikta novēršanu valsts amatpersonu darbībā”” (turpmāk – Likumprojekts). Likumprojekts izstrādāts, lai iekļautu likumā “Par interešu konflikta novēršanu valsts amatpersonu darbībā” administratīvos pārkāpumus valsts amatpersonu darbībā, kas noteikti Latvijas administratīvo pārkāpumu kodeksā (turpmāk – LAPK).Likumprojekts papildina likumu “Par interešu konflikta novēršanu valsts amatpersonu darbībā” (turpmāk – IKNL) ar jaunu VI nodaļu “Administratīvā atbildība un kompetence sodu piemērošanā”.Kā izriet no 2014.gada informatīvā ziņojuma „Nozaru administratīvo pārkāpumu kodifikācijas ieviešanas sistēma” (TA-775) nozaru ministrijām tika paredzēts uzdevums sadarbībā ar iestādēm, kuras šobrīd piemēro administratīvos sodus, izvērtēt kompetencē esošos administratīvos pārkāpumus, cita starpā ņemot vērā nodarījuma aktualitāti, proti, vai kodeksā noteiktie administratīvie sodi nav novecojuši, vai izvērtējot pēdējo triju gadu statistikas datus, faktiski tiek piemēroti kodeksā noteiktie administratīvie sodi.Atbilstoši Korupcijas novēršanas un apkarošanas biroja likuma 7.panta pirmās daļas 3.punktā noteiktajam Korupcijas novēršanas un apkarošanas birojs, kontrolējot IKNL izpildi, kā arī citos normatīvajos aktos valsts amatpersonām noteikto papildu ierobežojumu ievērošanu, 2014.gadā konstatējis 325 pārkāpumus valsts amatpersonu darbībā, no tiem 143 valsts iestāžu valsts amatpersonu darbībā, 61 pašvaldību valsts amatpersonu darbībā, 98 pašvaldību iestāžu valsts amatpersonu darbībā un 23 kapitālsabiedrību valsts amatpersonu darbībā, savukārt 2015.gadā konstatējusi 285 pārkāpumus valsts amatpersonu darbībā, no tiem 76 valsts iestāžu valsts amatpersonu darbībā, 106 pašvaldību valsts amatpersonu darbībā, 81 pašvaldību iestāžu valsts amatpersonu darbībā un 23 kapitālsabiedrību valsts amatpersonu darbībā.IKNL noteiktie ierobežojumi, aizliegumi un pienākumi valsts amatpersonām ir noteikti ar mērķi nodrošināt, lai valsts amatpersona, realizējot amata pilnvaras nenonāktu interešu konflikta situācijā, tāpēc ar likumprojektu saglabāti visi administratīvie pārkāpumi, kuri šobrīd iekļauti LAPK divpadsmitajā "c" nodaļā Administratīvie pārkāpumi korupcijas novēršanas jomā, kas paredz administratīvo atbildību valsts amatpersonām, vienlaikus pārskatīts valsts amatpersonām piemērojamais sankciju apmērs.Atbilstoši Informatīvajā ziņojuma "Nozaru administratīvo pārkāpumu kodifikācijas ieviešanas sistēma" 1.pielikuma Nozaru administratīvo pārkāpumu kodifikācijas ieviešanas shēmas 258. un 263.punktam, Korupcijas novēršanas un apkarošanas birojs ir par likuma grozījumu izstrādāšanu atbildīgā institūcija, tādējādi likumprojektā iekļauti Valsts ieņēmumu dienesta kompetencē esošie administratīvie pārkāpumi, kas šobrīd paredzēti LAPK 166.27 pantā Valsts amatpersonas deklarācijas neiesniegšana un 166.32 pantā Valsts amatpersonu sarakstu neiesniegšana. Darbība sabiedrības interesēs ir viens no valsts pārvaldes pamatprincipiem, turklāt uzsverot katras valsts amatpersonas lomu šī principa īstenošanā. Valsts pārvaldes iekārtas likums nosaka, ka pildot valsts pārvaldes funkcijas, amatpersonai nav savu interešu. Ņemot vērā to, ka IKNL mērķis nav konstatēt un novērst interešu konflikta sekas, bet gan iespēju, ka šāda situācija varētu rasties, ar likumprojektu saglabāts valsts amatpersonai piemērojamais papildsoda veids atņemt tiesības ieņemt valsts amatpersonas amatu, turklāt tas attiecināms ne tikai uz IKNL 4.panta pirmajā daļā izdalītajiem valsts amatpersonu amatiem, bet arī uz IKNL 4.pantā noteiktajām valsts amatpersonas pazīmēm, tādējādi papildsods atņemt tiesības ieņemt valsts amatpersonas amats jātulko kopskatā ar IKNL 4.pantā sniegto valsts amatpersonas definīciju.IKNL 17.pantā Valsts amatpersonām noteikti reklamēšanas ierobežojumi, kuros noteikts, ka valsts amatpersonai ir aizliegts izmantot savu vārdu reklamēšanai, izņemot gadījumus, kad tas ietilpst šīs valsts amatpersonas amata pienākumos (pirmā daļa). Reklamēšana šā likuma izpratnē ir jebkāda valsts amatpersonas personiskā vērtējuma publiska paušana par konkrētu komersantu, tā saražoto preci vai sniegto pakalpojumu, ja šī amatpersona par to saņēmusi atlīdzību (otrā daļa). Valsts amatpersonas vārda izmantošana rada šaubas par valsts amatpersonas darbības objektivitātei un neitralitātei, kā arī neveicina sabiedrības uzticēšanos valsts amatpersonas darbībai. Sankcija LAPK par minētā aizlieguma pārkāpšanu amatpersonām iepriekš netika paredzēta, tādējādi, lai nodrošinātu IKNL mērķi, nodrošināt valsts amatpersonu darbību sabiedrības interesēs, novēršot jebkuras valsts amatpersonas, tās radinieku vai darījumu partneru personiskās vai mantiskās ieinteresētības ietekmi uz valsts amatpersonas darbību, veicināt valsts amatpersonu darbības atklātumu un atbildību sabiedrības priekšā, kā arī sabiedrības uzticēšanos valsts amatpersonu darbībai, sasniegšanu, ar Likumprojektu valsts amatpersonām noteikta administratīvā atbildība par reklamēšanas ierobežojumu pārkāpšanu.Likumprojektā saglabāts aizliegums izpaust informāciju attiecībā uz personu, kura informējusi par citas valsts amatpersonas interešu konfliktu, pārkāpšanu vai par nelabvēlīgu seku radīšanu šai personai bez objektīva iemesla. Kaut arī “Trauksmes cēlēju aizsardzības likuma” (VSS-1371, TA-2357 izskatīts Valsts sekretāru sanāksmē 15.12.2016. 49#29) 10.pants paredz administratīvo atbildību trauksmes cēlēja aizsardzības jomā, tā tvēriens ir šaurāks kā IKNL paredzētais. Proti, trauksmes celšanas jomā administratīvā atbildība paredzēta tikai par nelabvēlīgu seku radīšanu trauksmes cēlējam, savukārt interešu konflikta jomā, administratīvā atbildība paredzēta gan par aizliegumu izpaust informāciju, gan nelabvēlīgu seku radīšanu.Likumprojekts paredz, ka Likumprojektā iekļautais regulējums stāsies spēkā vienlaikus ar Administratīvo pārkāpumu procesa likumu. |
| 3. | Projekta izstrādē iesaistītās institūcijas | Likumprojekts pirms izsludināšanas Valsts sekretāru sanāksmē 2017.gada 5.janvārī tika izskatīts un atbalstīts Tieslietu ministrijas izveidotajā Latvijas Administratīvo pārkāpumu kodeksa pastāvīgajā darba grupā. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts amatpersonas likuma “Par interešu konflikta novēršanu valsts amatpersonu darbībā”4.panta izpratnē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0  | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
|   |   |   |   |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Budžeta ieņēmumos nav prognozējamas izmaiņas, jo tās ir atkarīgas no konstatētajiem pārkāpumiem un uzliktajiem sodiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts ir izskatīts Tieslietu ministrijas Administratīvo pārkāpumu kodeksa pastāvīgajā darba grupā. Likumprojekta saskaņošana tiks nodrošināta arī pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institūcijām esošais funkciju un uzdevumu apjoms netiek mainīts.Projekts neparedz veidot jaunas valsts institūcijas. |
| 3. | Cita informācija | Nav. |

Ministru prezidents M.Kučinskis

Vīzē: Korupcijas novēršanas un

apkarošanas biroja priekšnieka p.i. I.Jurča

2017.01.18. 9:33

1304

Korupcijas novēršanas un apkarošanas biroja

Politikas plānošanas nodaļas galvenā speciāliste

Stepiņa, 67356165-306

diana.stepina@knab.gov.lv